
	Plāna projekts
Dziesmu un deju svētku tradīcijas saglabāšanas un attīstības plāns 2026.-2028.gadam
	Iebildums
Latvijas Pašvaldību savienība jau 2026.gada  11.martā norādīja, ka Dziesmu un deju svētku tradīcijas saglabāšanas un attīstības plānā 2026.‒2028. gadam (turpmāk - plāns) minēts, ka Kultūras ministrija ne vēlāk kā līdz 2026. gada 1. aprīlim sagatavos informatīvo ziņojumu, kurā izvērtēs īstenoto māksliniecisko kolektīvu vadītāju darba samaksas reformu un sniegs priekšlikumus par reformas  tālākajiem soļiem, lai sasniegtu mērķi, ka 50% no valstī noteiktās māksliniecisko kolektīvu vadītāju darba samaksas sedz valsts un 50% – pašvaldība vai mākslinieciskā kolektīva dibinātājs, savukārt plāna 5.rīcības virziens cita starpā paredz māksliniecisko kolektīvu vadītāju samaksas (mērķdotācijas) pārskatīšanu.

 Ņemt vērā minēto, lūdzam mainīt plāna izpildes termiņu un papildināt plānu ar informāciju kā iepriekš minētās plānotās izmaiņas ietekmēs pašvaldību budžeta finansējuma apmēru un ja nepieciešams papildināt plāna pielikumu par papildu nepieciešamo pašvaldību budžeta finansējumu minētajam mērķim.

Dziesmu un deju svētku tradīcijas saglabāšanas un attīstības plāns 2026.-2028.gadam
	Iebildums
latvijas Pašvaldību savienība iesaka Dziesmu un deju svētku tradīcijas saglabāšanas un attīstības plānā 2026.-2028.gadam iekļaut jautājumus:
1. Izmaksu salīdzinājumu  visās plānotajās pozīcijas, kas ilgtu no 2026. – 2028. gadam,salīdzinot ar iepriekšējo svētku organizācijas izmaksām.  
2. Norādīts, ka tiks uzlabota dalībnieku reģistrācijas sistēmā –  rakstīts ”uzlabota veiktspēja”. Summa paredzēta pietiekami liela  tādēļ lūdzu aprakstīt plānotos uzlabojumus un konkrētās uzlabojumu izmaksas.
3. Kādi uzlabojumi tiek plānoti, organizējot biļešu tirdzniecību, kādi secinājumi tika veikti pēc  2023. gada biļešu tirdzniecības pieredzes, jo ir  nepieciešams pilnveidot biļešu tirdzniecības politiku. Vienīgais arguments – sāksim tirgot jau tagad, manuprāt, neiztur kritiku.
Vai ir paredzēts:
mainīt biļešu sadales principus;
ierobežot biļešu skaitu vienam pircējam;
ieviest personalizētas biļetes;
izmantot dinamisko cenu noteikšanu;
veidot īpašas kvotas pašvaldībām vai dalībnieku ģimenēm.

	Iebildums
Latvijas Pašvaldību savienība plānā lūdz iekļaut sadaļu Par tansporta nodrošinājumu.
 Kā tiks risināts autobusu un šoferu pieejamības jautājums, ņemot vērā transporta nozares situāciju? Vai tiks risināts iepirkumu jautājums – ļoti vēlu uzzinām programmas un kolektīvus, kas piedalās, nevaram laikus veikt iepirkumus. Vai Dz un D svētkos varētu būt izņēmumi transporta iepirkumos?
Vai paredzēts valsts līdzfinansējums kolektīvu nogādāšanai uz Rīgu, ne tikai pārvietošanai Rīgas teritorijā? Piemēram, citām pašvaldībām būtu izdevīgi arī vilcieni, ko varētu apmaksāt centralizēti. 
Vai tiks izstrādāts vienots transporta plāns ar maršrutiem, autobusu stāvvietām (arī pie skolām ir problēma, kur tos novietot) un dalībnieku plūsmām?
Norādām, ka plānā nav izvērtēta 2023. gada transporta pieredze un no tās gūtās mācības?

LPS 
LPS lūdz papildināt plāna pielikumu attiecībā uz pašvaldību budžeta finansējumu, norādot par kādiem pasākumiem pašvaldību budžetos ir paredzēts norādītais plānotais finansējums 2026.-2028.gadam.
 
Norādam, ka Pašvaldību ieguldījums ir minēts, bet nav pietiekami konkretizēts. Nepietiekoši tiek minēts par pašvaldību ieguldījumu:
 - kolektīvu darbības nodrošināšana;
 - starpsvētku pasākumi;
-  metodiskais atbalsts;
 - repertuāra apguve;
 - skates (it kā sedz LNKC, bet pašvaldības vienmēr nodrošina – telpas, uzkodas utt);
 - dalībnieku uzturēšanās svētkos;
 - drošības nodrošināšana skolās svētku laikā.
Svētki nesākas un nebeidzas tikai Rīgā ( un arī to plānošana nenotiek tikai tur) . 
Lūdzam izziņā norādītās aktivitātes iekļaut plānā, kā aktivitātes un papldināt ar augstāk norādītajām

